ฝรั่งบอมบ์ 1,000 ไม่อยู่
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 9 มิ.ย. 2554
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 9 มิ.ย. 2554
โดย..นายกระทิง&amp;หญิงฟลอร์
ฝรั่งบอมบ์หุ้นไทย ดัชนีลงลึกกว่าที่คิด 1,020 จุด เอาไม่อยู่ลงมาลึกเกือบหลุด 1,000 จุด ... ปิด 1,014.58 จุด ร่วง 20.17 จุด หรือ 1.95% มูลค่าซื้อขาย 36,547 ล้านบาท




ต่างชาติที่เคยมียอดบวกซื้อ ช่วง 23 วันเจอขายหนักๆ โดยเฉพาะวานนี้ขายหนักวันเดียว 6,312 ล้านบาท 
นักลงทุนที่กำเงินสดไว้เยอะๆ ตอนนี้ได้เปรียบซื้อของดีราคาต่ำ ช้อนซื้อแล้วอย่าคิดว่าช้อนหัก ดัชนีตรงนี้ถือว่าขายหนักเกินไปจากฝรั่งที่ตื่นกลัวการเมืองไทยเกินไป
ปตท. (PTT) หุ้นเป้าหมายฝรั่งทิ้ง ... ราคานี้ถือว่าเซลส์ถูกสุดๆ จาก 370-380 บาท ลงมา 330 บาท หรือกว่า 13% เงินเย็นซื้อเก็บไม่น่ากลัว ยกเว้นคนที่กลัวฝรั่งขายไม่หมด กลัวหุ้นร่วงอีก รอไปก่อน
หุ้นขนาดกลาง–เล็ก กอดคอร่วงกันทั่วกระดาน มากน้อยแล้วแต่ความแข็งแกร่งของ “เจ้ามือ” จะเล่นต้องเลือกซื้อ ไม่ซี้ซั้วเก็งกำไร
ปลด SP หุ้น RCI (โรแยล ซีรามิคฯ) ร่วงตุ๊บลงมา 1.27 บาท ใกล้ราคาที่ขายยกล็อตรายใหญ่ “อภิชัย เตชะอุบล” น้องชายร่วมสายโลหิต “สดาวุธ เตชะอุบล” บิ๊กคันทรี่กรุ๊ป (CGS) ที่ต่างคนต่างทำธุรกิจไม่เกี่ยวข้องกัน